b'\n_START_ARTICLE_\nPasi Toivonen\n_START_PARAGRAPH_\nPasi Tapani Toivonen (s. 1960) on suomalainen toimittaja, joka on toiminut vuodesta 1995 alkaen Yle TV2:n ajankohtaisohjelman Ajankohtainen kakkonen toimittajana ja juontajana. H\xc3\xa4n on toiminut my\xc3\xb6s ohjelman toimitussihteerin\xc3\xa4 ja tuottajana. Ajankohtaisen kakkosen ja sen teemailtojen ohella h\xc3\xa4n on juontanut my\xc3\xb6s TV2:n Nen\xc3\xa4p\xc3\xa4iv\xc3\xa4-l\xc3\xa4hetyksi\xc3\xa4._NEWLINE_Toivonen on koulutukseltaan yhteiskuntatieteiden maisteri Tampereen yliopistolta p\xc3\xa4\xc3\xa4aineenaan tiedotusoppi. H\xc3\xa4nen pro gradu -ty\xc3\xb6ns\xc3\xa4 otsikkona oli Daniel ja min\xc3\xa4 \xe2\x80\x93 kaksi n\xc3\xa4k\xc3\xb6kulmaa kehitysviestint\xc3\xa4\xc3\xa4n ja kapitalismiin._NEWLINE_Toivosen puoliso on toimittaja Merja M\xc3\xa4\xc3\xa4tt\xc3\xa4nen ja h\xc3\xa4nell\xc3\xa4 on kaksi lasta, Onni ja Hilma.'